**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2011 M. KOVO 17 D. SPRENDIMO** [**NR. T2-71**](http://10.230.84.113/aktai/default.aspx?Id=3&DocId=190) **„DĖL PRIĖMIMO Į KLAIPĖDOS MIESTO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

sprendimo projekto esmė – pakeisti Klaipėdos miesto savivaldybės bendrojo ugdymo mokyklų pavadinimus, vykdomas ugdymo programas ir mokyklų, organizuojančių mokymą nuotoliniu būdu, sąrašą.

Tikslas – užtikrinti teisės aktų vykdymą. Uždavinys – patvirtinti Priėmimo į Klaipėdos miesto savivaldybės bendrojo ugdymo mokyklas tvarkos aprašo, patvirtinto Klaipėdos miesto savivaldybės tarybos 2011 m. kovo 17 d. sprendimu Nr. T2-71, (toliau – Aprašas) pakeitimus.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, siekiant Apraše pakeisti bendrojo ugdymo mokyklų pavadinimus ir mokyklų, organizuojančių mokymą nuotoliniu būdu, sąrašą, vadovaujantis Klaipėdos miesto savivaldybės bendrojo ugdymo mokyklų tinklo pertvarkos 2012–2015 metų bendruoju planu, patvirtintu Klaipėdos miesto savivaldybės tarybos 2012 m. sausio 26 d. sprendimu Nr. T2-1:

– sujungus Klaipėdos Naujakiemio ir Salio Šemerio suaugusiųjų gimnazijas, įsteigta Klaipėdos suaugusiųjų gimnazija, vykdanti suaugusiųjų pradinio, pagrindinio ir vidurinio ugdymo programas;

* akreditavus vidurinio ugdymo programą, Klaipėdos Vydūno vidurinė mokykla pavadinta Vydūno gimnazija;
* atsižvelgus į Klaipėdos „Santarvės“ pagrindinės mokyklos bendruomenės pageidavimą, mokykloje atsisakyta organizuoti mokymą nuotoliniu būdu.

Šie Savivaldybės bendrojo ugdymo mokyklų tinklo pertvarkos 2012–2015 metų bendrojo plano sąlygoti pasikeitimai įteisinami teikiamu sprendimo projektu Apraše.

**3. Kokių rezultatų laukiama.**

Priėmus sprendimo projektą, Apraše nurodytų mokyklų pavadinimai atitiks oficialiuosius pavadinimus, bus patikslintos Suaugusiųjų gimnazijoje įgyvendinamos ugdymo programos ir nustatytas mokyklų, organizuojančių mokymą nuotoliniu būdu, sąrašas.

**4. Sprendimo projekto rengimo metu gauti specialistų vertinimai.**

Sprendimo projektą vertino Savivaldybės administracijos darbuotojai.

**5. Išlaidų sąmatos, skaičiavimai, reikalingi pagrindimai ir paaiškinimai.**

Išlaidų sąmata nesudaroma.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiama pasekmė – užtikrinamas teisės aktų vykdymas. Neigiamos pasekmės nenustatytos.

PRIDEDAMA:

1. Teisės aktų, nurodytų sprendimo projekto įžangoje, išrašas, 1 lapas.
2. Priėmimo į Klaipėdos miesto savivaldybės bendrojo ugdymo mokyklas tvarkos aprašo, patvirtinto Klaipėdos miesto savivaldybės tarybos 2011 m. kovo 17 d. sprendimu [Nr.](http://10.230.84.113/aktai/default.aspx?Id=3&DocId=190) T2-71, lyginamasis variantas, 4 lapai.

Švietimo skyriaus vedėja Laima Prižgintienė